  Анжелика Тихонова корреспондент Удмуртиын субботникъёс дыръя люкам вайёсты но куаръёсты жугез куян мульдоосы но соос вӧзы, дорысь жагез нуыны дасям интыосы тырыны уг яра, жуг-жагез утялтӥсь улосвыл оператор сое уг потты, алэ ужъюртлэн пресс-службаез. Мульдоосы дорын (корка пушкын) кылдӥсь жагез, вӧзаз – лэсьтӥськон ужъёслэсь бервылзэс гинэ люканы яра. Азбарысь будосъёс огаз но верам категориосы уг пыро Будос жуг-жагез управляющей компаниос яке ТСЖ-ос, интыысь аскивалтон ёзэсъёс яке музъемлэн кузёосыз поттыны кулэ. Со понна нимысьтыз огкыл гожтоно луоз, юрттӥськетслэн дуныз - вераськемъя. Сое коммунальной юрттӥськетлы квитанциосын «Благоустройство» чуре пырто. Нялтас вераса, будос жуг-жаглэсь пайда но поттыны луэ. Кылсярысь, турын-куаръёс, вайёс, пу шелепъёс супырӟо но музъемлы ватсэт луо. Озьы ик куаръёс музъемез куасьмонлэсь но тӧлӟонлэсь утё. Ӧнерчиос куаръёсты утялтыса асьмеос музъемез начармытӥськом, писпуослы, будосъёслы алама кариськом шуыса лыдъяло. Вайёсты но пайдалы берыктыны луэ. Куд-ог управляющей компаниослэн соосты векчи юдӥсь арбериоссы вань. Бӧрысь кылдэм шелепъёсты газонъёс вылэ пазяны луэ.  Дорысь жагез куян интыосы вайёс но куаръёсын тырмытэм мешокъёс люкамын ке, управляющей компание яке ёрос администрацие (жаг люкан инты муниципал музъем вылын ке) вазиськоно но утялтыны куроно.  Тегъёс: Мерлык Ижкар Удмуртия жуг-жаг умоятон  